En af Danmarks dyreste bedrifter, Landbruget Vestermark nær Thisted, blev sat til salg i begyndelsen af 2016 som konkursbo til en pris på hele 145.000.000 kroner. Nu knap to år senere er landbruget solgt. Det skriver LandbrugsAvisen.dk Salgprisen ønsker hverken den nye ejer eller Nybolig Landbrug at oplyse, men bedriften havde efter den seneste prisjustering et prisskilt på 125.000.000 kroner. Det er en hollænderen Simon Berends, der har købt landbruget. - Jeg glæder mig virkelig til at komme rigtig i gang på ejendommen. Fremtiden tegner spændende, fortæller Simon Berends til LandbrugsAvisen. Bedriften har 557 hektar og har nyere stalde fra 2009 og en miljøgodkendelse til 1.000 årskøer. Ifølge landbrugsavisen har Simon Berends overtaget 1.000 malkende køer plus opdræt. I alt 1.800 dyr. Simon Berends har hidtil drevet mælkeproduktion, maskinstationsdrift og planteavl i Holland. Maskinstationsdelen og køerne er nu solgt fra, fortæller han til LandbrugsAvisen.

Opsummering:
Et kæmpestort og dyrt landbrug ved Thisted er blevet solgt til en hollænder efter 20 måneder på markedet.